Ynymerohpyry moro onenerykõme . Ywy ase Ximão Peturu , Jezu Kyrixtu poetory . Ritonõpo nymenekahpyryme ase , typoko imehnõ amorepatohme . Jezu Kyrixtu enetupuhnanõme matose . Kypynanohnekõme Jezu Kyrixtu mana . Kure Ritonõpo ehtoh sã kure Kuesẽkõ Jezu Kyrixtu mana . Ipoe menetuputyatose enetuputyry sã yna a . Jezu enetuputyryhtao kyya xine tymõkomoke kurã ke exiketõ sã sytatose .
